**Beikon og Brennivín kryddsultan innkölluð vegna vanmerkingar ofnæmisvalda.**

Helvítis ehf hefur í samráði við Heilbrigðiseftirlit Garðabæjar, Hafnarfjarðar, Kópavogs, Mosfellsbæjar og Seltjarnarness innkallað Beikon og Brennivín kryddsultuna með best fyrir dagsetningarnar 09.04.25 og 10.04.25 vegna vanmerktra ofnæmis- og óþolsvalda (fiskur og hveiti).

Vegna mistaka var kryddsultan ekki merkt með innihaldslýsingu tveggja blandaðra innihaldsefna. Blönduðu innihaldsefnin eru Worcestershiresósa sem inniheldur ansjósur (fiskur) og sojasósa sem inniheldur hveiti (glúten).

Varan er fullkomlega örugg til neyslu fyrir þá sem þola fisk og glúten en neytendur með óþol eða ofnæmi fyrir fisk og/eða glúten eru varaðir við að neyta vörunnar.

Tegund innköllunar: Vara ranglega merkt, varan inniheldur fisk og glúten

Vöruheiti: Helvítis Beikon og Brennivín kryddsultan

Framleiðandi: Helvítis ehf

Best fyrir: 09.04.25 og 10.04.25

Strikanúmer: 5694110087980

Dreifing: Krónan, Melabúðin, Kjötkompaní, Kaupfélag Skagfirðinga, Taste of Iceland, Sælkerabúðin og Kjöthúsið

Hægt er að skila vörum í verslanir þar sem þær voru keyptar.

Frekari upplýsingar fást hjá Helvítis ehf (helvitis@helvitis.is / s. 5377 666).